08:54 / 27.07.2018 Източник: sport.plovdiv24.bg Отпечатай Изпрати
Пловдивчанинът Ангел Кодинов се класира директно за финала на 200 м едноместно кану при мъжете до 23 години на Световното първенство по кану-каяк за юноши, девойки, мъже и жени до 23 години, което стартира в Пловдив.
След майсторски финал в изключително оспорвана гонка нашата надежда за медал открадна първото място в серията си от Джаки Джамаел Нашименто Годман (Бразилия) и Куан-Чиен Лай (Тайпе).
На 1000 м Ангел Кодинов спести сили и завърши 6-ти в серията си. Директно за финала се класира само победителят, а в гонката на пловдивчанина това е актуалният европейски шампион на 1000 м до 23 години и двукратен медалист от Европейското за мъже Карло Тачини (Италия).